Bert van Marwijk

Bert van Marwijk (s. 19. toukokuuta 1952 Deventer, Overijsselin provinssi, Alankomaat) on alankomaalainen jalkapallovalmentaja ja entinen hyökkääjä-keskikenttäpelaaja. 

Ura pelaajana

Pelaajaurallaan Van Marwijk pelasi 390 ottelua Eredivisiessä, Alankomaiden korkeimmalla sarjatasolla. Alankomaiden maajoukkueessa hän pelasi yhden ottelun. Van Marwijk ei koskaan pelannut sarjan kärkijoukkueissa, vaan yleensä keskitason seuroissa. Hänen uransa suurimmiksi saavutuksiksi jäi KNVB Cupin voitto 1978. Van Marwijk pelasi vain viimeisen kautensa kotimaansa ulkopuolella, ja senkin naapurimaassa Belgiassa. 

Meriitit pelaajana

 KNVB Cup: 1978

Ura valmentajana

Valmentamaan Van Marwijk ryhtyi pelatessaan MVV Maastrichtissa. Samaan aikaan, kun hän pelasi itse ykkösjoukkueessa, hän valmensi seuran juniorijoukkueita. Van Marwijkin valmennusura jatkui 1990-luvun alkupuolella pienissä alankomaalaisseuroissa sekä Belgian puolella FC Herderenissä.

1998 hän siirtyi Fortuna Sittardin päävalmentajaksi ja johdatti joukkueen KNVB Cupin finaaliin debyyttikaudellaan. Finaalissa Fortuna taipui AFC Ajaxin käsittelyssä 2–0, mutta menestys toi Van Marwijkille nimeä.

Fortunassa saavutettu yllätysmenestys toi Van Marwijkille paikan Feyenoordin peräsimessä kesällä 2000, kun arvostettu Leo Beenhakker jätti seuran. Van Marwijkin johdolla Feyenoord voitti UEFA Cupin 2002 kaatamalla finaalissa Borussia Dortmundin 3–2. Menestys kotimaan kentille jäi kuitenkin vaatimattomammaksi, tuloksena KNVB Cupin finaalitappio FC Utrechtille 4–1 kaudella 2002–03.

Van Marwijk jätti Feyenoordin kesällä 2004 ja siirtyi Borussia Dortmundin peräsimeen. Van Marwijk takes over at Dortmund Menestys talousvaikeuksista kärsineessä saksalaisseurassa jäi vaatimattomaksi ja Marwijk sai potkut joulukuussa 2006. Viimeinen niitti oli 1–2-kotitappio Bayer Leverkusenille. Borussia Dortmund piti Van Marwijkin potkujen aikaan liigassa sijaa yhdeksän.Dortmund trennt sich von Trainer Van Marwijk

Kesällä 2007 Van Marwijk palasi jälleen Feyenoordiin tavoitteena palauttaa seura mestaruuskantaan yhdeksän vuoden tauon jälkeen. BERT VAN MARWIJK NAMED NEW FEYENOORD COACH Rotterdamilaisten meno kuitenkin hyytyi kauden vanhetessa ja lopulta seura sijoittui Eredivisiessä vasta kuudenneksi. Balsamia haavoihin toi KNVB Cupin voitto, kun Feyenoord kaatoi finaalissa Rodan 2–0.

Maaliskuussa 2008 uutisoitiin, että Van Marwijk siirtyy EM-kisojen 2008 jälkeen Alankomaiden maajoukkueen uudeksi päävalmentajaksi. Van Marwijk coach Oranje  Van Marwijkin johdolla Alankomaat jatkoivat MM2010-karsinnoissa aikaisemmilta vuosilta tutun varmoja otteitaan ja varmistivat ensimmäisenä eurooppalaisjoukkueena paikkansa lopputurnauksessa. Netherlands book World Cup berth Maaliskuun alussa 2010 Van Marwijk allekirjoitti vuoteen 2012 ulottuvan sopimuksen KNVB:n kanssa. Bert van Marwijk bleibt bis 2012

Van Marwijkin suojatit jatkoivat varmoja otteitaan myös MM-lopputurnauksessa, johon joukkue eteni ilman tappioita. Lopputurnauksessa Oranje taisteli tiensä finaaliin asti pudottaen muun muassa Brasilian puolivälierissä ja välierissä turnauksessa vahvasti pelanneen Uruguayn. Finaalissa tuli vastaan toinen karsintojen tappioton joukkue Espanja ja se tunnetaan eräänä kaikkein aikojen rumimmista MM-finaaleista, sillä siinä jaettiin yhteensä neljätoista varoitusta, joista yhdeksän Hollannille. Hollantilaiset pelasivat loppuottelussa puolustusvoittoista ja säälimätöntä jalkapalloa, jolla onnistuivat viemään ottelun aina jatkoajalle asti. Varsinaisella peliajalla oli Arjen Robbenilla kahteenkin otteeseen tilaisuus ratkaista ottelu Hollannille, mutta tämä tyri molemmat paikat. Jatkoajan toisella puoliskolla John Heitinga lensi ulos saatuaan toisen keltaisen kortin ja lopulta Andrés Iniesta ratkaisi ottelun 116. minuutilla. Mestaruus meni Espanjaan, mutta Van Marwijk joukkueineen sai Alankomaissa huikean vastaanoton. Jopa miljoona ihmistä juhlimassa Hollantia

Joulukuussa 2010 Van Marwijk ilmoitti, että jättää todennäköisesti maajoukkuevalmentajan tehtävät EM2012-projektin jälkeen. Van Marwijk aikoo jättää Hollannin 2012 Alankomaat jatkoi Van Marwijkin alaisuudessa loistavia otteitaan myös EM2012-karsinnoissa ja nousi elokuussa 2011 ensimmäistä kertaa FIFA:n maajoukkuerankingin ykköseksi. Hollanti historiallisesti Fifa-rankingin kärkeen EM-karsinnoissa Alankomaat voitti lopulta lohkonsa kolmen pisteen erolla Ruotsiin. Joukkue hävisi karsinnoissa vain kerran Ruotsille varmistettuaan jo kisapaikkansa. Ruotsi jyräsi Hollannin, Viro ylsi upeasti jatkokarsintaan  Joulukuussa 2011 Van Marwijk allekirjoitti vuoteen 2016 ulottuvan jatkosopimuksen KNVB:n kanssa. Van Marwijk extends Netherlands commitment

EM-lopputurnauksesta tuli Van Marwijkin joukkueelle täydellinen katastrofi. Kahden vuoden takaisen MM-finalistin peli oli sekaisin ja Van Marwijk sai kovaa kritiikkiä peluutuksistaan kahdessa ensimmäisessä tappiollisessa ottelussa Tanskaa ja Saksaa vastaan. Alankomaat hävisi lopulta kaikki alkulohkon ottelut, kun myös Portugali voitti sen. Alankomaiden EM-turnaus päättyi lohkovaiheesee ensimmäistä kertaa vuoden 1980 jälkeen. Portugali-ottelun jälkeisessä tiedotustilaisuudessa Van Marwijk kieltäytyi vastaamasta jatkoaan koskeviin kysymyksiin.Euro 2012: Bert van Marwijk silent on Netherlands future after exit Lopulta Alankomaiden jalkapalloliiton ja Van Marwijkin välisten keskustelujen tuloksena osapuolet purkivat sopimuksen kesäkuun lopussa 2012.Van Marwijk resigns as Netherlands coach

Syyskuun lopulla 2013 Van Marwijk palasi valmennustehtäviin Saksan Bundesliigan kriisijoukkue Hamburger SV:n uutena päävalmentajana.HSV holt van Marwijk – Absage für Möller Van Marwijk ei onnistunut kääntämään HSV:n kulkua, vaan seura jatkoi hänen alaisuudessaan edelleen Bundesliigan hännillä. Kahdeksan ottelun tappioputki ja 2-4 kotitappio sarjajumbo Eintracht Braunschweigille johtivat Van Marwijkin potkuihin helmikuun puolivälissä 2014.HSV entlässt van Marwijk - Kommt jetzt Slomka?

Syyskuussa 2015 Van Marwijk aloitti Saudi-Arabian jalkapallomaajoukkueen päävalmentajana vuoden mittaisella sopimuksella.DUTCH WORLD CUP FINALIST MANAGER TAKES OVER IN SAUDI ARABIA Van Marwijk sai päävalmentajakaudellaan runsaasti kritiikkiä osakseen, koska hän ei asunut vakituisesti Saudi-Arabiassa ja seurasi kriitikoiden mielestä liian vähän maan pääsarjan otteluita. Tulokset kuitenkin olivat hyviä, ja Van Marwijk johdatti Saudi-Arabian MM-lopputurnaukseen 2018. Edellisen kerran Saudi-Arabia oli ollut mukana lopputurnauksessa vuonna 2006. Jatkosopimusneuvottelut maan jalkapalloliiton kanssa päättyivät kuitenkin tuloksettomina, ja Van Marwijk jätti tehtävänsä vain päivä viimeisen MM-karsintaottelun jälkeen.World Cup 2018: Edgardo Bauza leaves UAE to manage Saudi Arabia in Russia tournament

Tammikuun lopulla 2018 Van Marwijkista tuli MM-lopputurnaukseen 2018 selviytyneen Australian maajoukkueen päävalmentaja.Van Marwijk named new Australia coach  Maaliskuussa 2018 Australian liitto vahvisti, että van Marwijkin seuraajaksi lopputurnauksen jälkeen tulee Graham Arnold.Arnold named Van Marwijk’s eventual successor Australia hävisi MM-lopputurnauksessa Ranskalle ja Perulle sekä pelasi tasapelin Tanskaa vastaan, joten turnaus päättyi jo alkulohkoon.World Cup: Australia's Socceroos lose 2-0 to Peru to bow out of Russia

Maaliskuussa 2019 Van Marwijkista tuli Arabiemiirikuntien maajoukkueen päävalmentajana. Van Marwijkin tavoitteena oli luotsata joukkue MM-lopputurnaukseen 2022.Bert van Marwijk appointed UAE manager Van Marwijk irtisanottiin kuitenkin jo joulukuun alussa 2019, kun Arabiemiirikunnat hävisi Qatarille lohkovaiheen viimeisellä kierroksella ja putosi Arabian Gulf Cupin pudotuspeleistä.United Arab Emirates: coach Bert van Marwijk sacked

Joulukuussa 2020 Van Marwijk palasi Arabiemiirikuntien maajoukkueen päävalmentajaksi.UAE coach Van Marwijk sets sights on another World Cup Hänet vapautettiin tehtävistään helmikuussa 2022, kun Arabiemiirikuntien suora selviytyminen MM-lopputurnaukseen 2022 kariutui.Dutchman Van Marwijk fired as UAE coach for second time

Meriitit valmentajana

 MM-hopeaa: 2010
 UEFA Cup: 2002
 KNVB Cup: 2008
Hopeaa 1999, 2003

Lähteet

Marwijk, Bert van
Marwijk, Bert van
Marwijk, Bert van
Marwijk, Bert van